Twee gou vas ná moord op polisiebeampte | Maroela Media
Twee gou vas ná moord op polisiebeampte
Twee verdagtes is binne 24 uur nadat 'n polisiebeampte doodgeskiet is, in hegtenis geneem.
Die adjudant-offisier, wat nie aan diens was nie, is Donderdagaand in Eldoradopark, Gauteng, doodgeskiet.
Twee verdagtes, 35 en 40 jaar oud, is in Eldoradopark in hegtenis geneem nadat die polisie 'n 72-uur-aksieplan in werking gestel het, het kol. Brenda Muridili, polisiewoordvoerder, gesê. 'n Span, bestaande uit lede van die Valke, die honde-eenheid en die Johannesburgse metropolisie, was by die inhegtenisneming betrokke.
"Die motief vir die moord moet nog vasgestel word," het Muridili gesê en bygevoeg dat verdere ondersoek intussen ingestel word om vas te stel of die verdagtes moontlik aan ander misdade verbind kan word.
Die beampte was glo besig om met iemand te gesels toe een van die verdagtes nader gekom en op hom losgebrand het. Die beampte is op die toneel dood verklaar nadat hy verskeie skietwonde aan sy bolyf opgedoen het.
Genl. Khehla John Sitole, provinsiale polisiekommissaris, het die inhegtenisnemings verwelkom. "Ek doen 'n beroep op die ondersoekspan om 'n sterk saak teen die verdagtes in die hof voor te lê sodat hulle swaar gestraf kan word."
'Die wind is uit my seile geruk,' sê jongman na kankerdiagnose
Moordverdagte se broer óók van moord aangekla
Nou hoekom moet ons so lank wag vir moordenaars van plaasmoorde wat duidelik 'n boodskap vir ons stuur mmmmm
Die verdagtes word vinning aan gekeer omdat die polisieman is terwyl die ander sake jare neem om af te handel.